b'\n_START_ARTICLE_\nPeto nadstropje trinadstropne hi\xc5\xa1e\n_START_SECTION_\nZgodba\n_START_PARAGRAPH_\nMi\xc5\xa1kin stoji pri oddelku za svetovno knji\xc5\xbeevnost. V izlo\xc5\xbebi zagleda bel BMW. Na poti do stanovanja sre\xc4\x8da Jur\xc4\x8di\xc4\x8da, Tav\xc4\x8darja, Krpana, nejevoljnega Pre\xc5\xa1erna in Cankarja. Zalo\xc5\xbeba Starinska knjiga mu no\xc4\x8de izpla\xc4\x8dati opravljenih delovnih ur. Vasiljke zato ne more peljati na kavo ali sok. V Mesingu sre\xc4\x8da Zvoneta \xc5\xa0edlbauerja, pred govorilnico pa Iva Vajgla._NEWLINE_Mi\xc5\xa1kin na kopali\xc5\xa1\xc4\x8du sre\xc4\x8da Vasiljko. Ona izgine, njega pa je strah, da jo je vzela Sava. Polono prosi za denar in te\xc4\x8de za Vasiljko._NEWLINE_Mi\xc5\xa1kin v Delu bere o slovenskem novinarju ter razmi\xc5\xa1lja o zobotrebcu in samomorilsko nagnjeni stari mami. Na vratih se pojavi Vasiljka. Ta ima 4 polbrate: Abartha, Adolfa, Ahmeda in Abrahama. Pod Mi\xc5\xa1kinom \xc5\xbeivi Ahmedov nevarni dedek \xc4\x8dika Jovica. Vasiljko opazuje Boris, zaljubljen, srame\xc5\xbeljiv \xc5\xa1tudent kemije. Zaradi \xc5\xa1tudija je zelo sre\xc4\x8den, po diplomi pa namerava zasnubiti Vasiljko._NEWLINE_Vasiljka razmi\xc5\xa1lja o Mi\xc5\xa1kinu in Borisu. Odide ven, se prito\xc5\xbeuje nad poletjem in izgubi de\xc5\xbenik. Te\xc4\x8de za njim po Titovi cesti ter povzro\xc4\x8di 9 avtomobilskih trkov, med drugimi tudi Dimitriju Ruplu. Obiskat gre sestri\xc4\x8dno Jurko. Boris odide k ma\xc5\xa1i. \xc5\xbdeli si Vasiljke, a no\xc4\x8de imeti spolnih odnosov pred diplomo. V kino gre gledat \xc5\xa1vedski film. Gleda gole, umorjene \xc5\xbeenske in postane \xc5\xbeiv\xc4\x8den. Doma po\xc5\xa1lje vpra\xc5\xa1anje tedniku Antena o mo\xc5\xbeni spolni bolezni zaradi gledanja golih deklet. Za\xc4\x8dne se u\xc4\x8diti._NEWLINE_Mi\xc5\xa1kin v Mesingu sre\xc4\x8da Dimitrija Rupla, ki je iskal Fran\xc4\x8dka Rudolfa in Mateta Dolenca. Skupaj so pisali roman. Skozi okno vidi Polono in Bo\xc5\xa1tjana Hladnika v BMW-ju._NEWLINE_Mi\xc5\xa1kin se mora poro\xc4\x8diti z Vasiljko. Hiti proti Magistratu. Ona joka pri Borisu. Ta jo \xc5\xbeeli potola\xc5\xbeiti. V Mesingu Matja\xc5\xbe Turk pla\xc4\x8da Mi\xc5\xa1kinu pivo. Mi\xc5\xa1kin ob dveh popoldne bruha v avli Filozofske fakultete. Vidi ga le ena brucka. Prepi\xc5\xa1e se na stomatolo\xc5\xa1ko. \xc5\xa0tudentka Mija zbe\xc5\xbei nazaj v Prekmurje. Vsi ideali o slovenski univerzi so ji padli v vodo. Nekdo izmed tovari\xc5\xa1ev v gostilni re\xc4\x8de, da so umetniki neprakti\xc4\x8dni in neumni. Mi\xc5\xa1kin pa pravi, da je umetnost \xc5\xbeivljenje, umetniki pa \xc5\xbertve svojih narodov. On sam je umetnina, okoli katere se vsi zbirajo. Roman traja 3 mesece._NEWLINE_Mi\xc5\xa1kin gre k Jurki na obisk. Abarth ho\xc4\x8de z Mi\xc5\xa1kinom, svojo punco, Zvonko, Fi\xc4\x8dem in Fran\xc4\x8dkom Rudolfom ukrasti avto. Odpeljejo se proti Vrhniki, si ogledajo Cankarjevo rojstno hi\xc5\xa1o, nato pa gredo k cerkvi pri sveti Trojici. Mi\xc5\xa1kin med iskanjem \xc5\xbeegnane vode pade v jamo. Fi\xc4\x8du pade na glavo opeka. Drugi zbe\xc5\xbeijo do avta. Med vo\xc5\xbenjo proti Ljubljani krvavi Fi\xc4\x8d prileze iz prtlja\xc5\xbenika. Zaradi popraskanega avta o\xc4\x8de Jurko kaznuje s tremi dnevi brez avtomobila._NEWLINE_Jurka praznuje rojstni dan. Abarth zaupa Mi\xc5\xa1kinu 4 mo\xc5\xbene intrige. Prvi\xc4\x8d, Mi\xc5\xa1kin usodno razo\xc4\x8dara Jurko. Abarth jo bo tola\xc5\xbeil. Ko se bo vanj zaljubila, ji bo rekel, da razmi\xc5\xa1lja o vklju\xc4\x8ditvi v samostan. Drugi\xc4\x8d, Abarth pove Jurki za Mi\xc5\xa1kinovo intrigo. Abarth bo hodil k Jurki na obisk, da se bo vanj zaljubila. Tretji\xc4\x8d, Jurka se sama od sebe zaljubi v Abartha. \xc4\x8cetrti\xc4\x8d, Abarth se nastavi vlaku. Nekaj prijateljev se bo\xc2\xa0\xc2\xbbslu\xc4\x8dajno\xc2\xab\xc2\xa0sprehajalo mimo proti \xc5\xa0tudentskemu domu. Abartha bodo re\xc5\xa1ili, Mi\xc5\xa1kin pa naj Jurki vzbudi slabo vest. Vlak odide ob 23. 15. Jurka ponudi Mi\xc5\xa1kinu konjak. Zaradi poljubljanja Jurke pozabi na Abartha. Tega povozi vlak._NEWLINE_Abarthov pogreb je bil veli\xc4\x8dasten. Po govorih pevski zbor Tine Ro\xc5\xbeanc zapoje nekaj domoljubnih pesmi._NEWLINE_Mi\xc5\xa1kin, Boris, Fi\xc4\x8d in Adolf izkopljejo Abarthovo krsto. S \xc4\x8dlani benda Logaritmi gredo v Jurkino klet. Jurka je v sedmem mesecu nose\xc4\x8dnosti. Vi\xc5\xa1ek dogodka je odprtje krste. Ob treh popoldne pridejo mili\xc4\x8dniki. Edini trezen je bil Ra\xc4\x8dnik. V mestu pride do velikega \xc5\xa1kandala._NEWLINE_Osrednji \xc4\x8dasnik Delo je objavil \xc4\x8dlanek z naslovom Izkopali so jo, ki so ga podpisali Primo\xc5\xbe \xc5\xbdagar, Aleksander Lucu, Borut \xc4\x8contala. Tone Fornezzi je napisal ob\xc5\xa1irno reporta\xc5\xbeo o razuzdanih intelektualcih._NEWLINE_Mi\xc5\xa1kin se pobolj\xc5\xa1a in se ho\xc4\x8de poro\xc4\x8diti z Vasiljko. Opravljali so, da je Velika Britanija napovedala vojno Jugoslaviji. Beatli naj bi pri\xc5\xa1li na Abarthov pogreb, ki je bil sam pravzaprav Paul McCartney. Boris je kmalu umrl za vnetjem sr\xc4\x8dnih zaklopk._NEWLINE_Vi\xc5\xa1ja \xc5\xa1ola za obrambo religije je posku\xc5\xa1ala vstopiti v stik z avtorjema romana Peto nadstropje trinadstropne hi\xc5\xa1e in jima posredovati neka usodna naro\xc4\x8dila. Poro\xc4\x8dati sta morala o slovenskem kulturnem \xc5\xa1kandalu, o znani invaziji belih konj pred skup\xc5\xa1\xc4\x8dino._NEWLINE_Mi\xc5\xa1kinu se je skvaril pisalni stroj, dobil je bolezen\xc2\xa0\xc2\xbbometni nahod\xc2\xab\xc2\xa0zaradi prahu. Jurka je v konjskem potresu izgubila \xc5\xbeivljenje. \xc5\xbdivi so ostali le negativni tipi iz zgodbe (med njimi avtorja). \xc4\x8cika Jovica je od tresenja oglu\xc5\xa1el. Propadle naj bi \xc4\x8drke \xc4\x8c, \xc5\xbd in \xc5\xa0 zaradi odpadlih stre\xc5\xa1ic. Mi\xc5\xa1kin se je preselil v \xc5\xa1esto nadstropje hi\xc5\xa1e, o tem pa bo govor v novem romanu teh dveh avtorjev skupaj z Aleksandrom Sol\xc5\xbeenicinom.'